2020. gada 17. decembrī Noteikumi Nr. 767

Rīgā (prot. Nr. 84 18. §)

**Grozījums Ministru kabineta 2018. gada 6. marta noteikumos Nr. 146 "Noteikumi par valsts nodevu par speciālās atļaujas (licences) izsniegšanu komercpārvadājumiem ar autotransportu"**

Izdoti saskaņā ar Autopārvadājumu likuma
6. panta piekto daļu, 30. panta sesto daļu

un 35. panta devīto daļu

1. Izdarīt Ministru kabineta 2018. gada 6. marta noteikumos Nr. 146 "Noteikumi par valsts nodevu par speciālās atļaujas (licences) izsniegšanu komercpārvadājumiem ar autotransportu" (Latvijas Vēstnesis, 2018, 57. nr.) grozījumu un izteikt 5. punktu šādā redakcijā:

"5. Valsts nodevu par valstspilsētas pašvaldības izsniegto speciālo atļauju (licenci) pasažieru komercpārvadājumiem ar autobusiem un taksometriem ieskaita speciālās atļaujas (licences) izsniedzēja pašvaldības budžetā."

2. Noteikumi stājas spēkā 2021. gada 1. jūlijā.

Ministru prezidents A. K. Kariņš

Satiksmes ministrs T. Linkaits